CELEX: 62014CN0213
Language: el
Date: 2014-04-25 00:00:00
Title: Υπόθεση C-213/14: Αίτηση προδικαστικής αποφάσεως την οποία υπέβαλε το Corte suprema di cassazione (Ιταλία) στις 25 Απριλίου 2014 — Ποινική διαδικασία κατά Biolzi Romina

1.9.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 292/12
            
         Αίτηση προδικαστικής αποφάσεως την οποία υπέβαλε το Corte suprema di cassazione (Ιταλία) στις 25 Απριλίου 2014 — Ποινική διαδικασία κατά Biolzi Romina
   (Υπόθεση C-213/14)
   2014/C 292/16
   Γλώσσα διαδικασίας: η ιταλική
   
      Αιτούν δικαστήριο
   
   Corte suprema di cassazione
   
      Ποινική διαδικασία ενώπιον του αιτούντος δικαστηρίου κατά
   
   Biolzi Romina
   
      Προδικαστικά ερωτήματα
   
   
               1)
            
            
               Έχουν τα άρθρα 49 επ. και 56 επ. ΣΛΕΕ, όπως ερμηνεύθηκαν με την απόφαση του Δικαστηρίου της Ευρωπαϊκής Ένωσης της 16ης Φεβρουαρίου 2012 στις συνεκδικασθείσες υποθέσεις C-72/10 και C-77/10, την έννοια ότι αντιτίθενται στη διενέργεια διαγωνισμού για την παραχώρηση αδειών με διάρκεια ισχύος μικρότερη των προγενεστέρως παραχωρηθεισών, όταν ο εν λόγω διαγωνισμός διενεργείται ρητώς με σκοπό να θεραπευθούν οι συνέπειες που απορρέουν από τον παράνομο χαρακτήρα του αποκλεισμού ορισμένων επιχειρήσεων από προγενέστερους διαγωνισμούς;
            
         
               2)
            
            
               Έχουν τα άρθρα 49 επ. και 56 επ. ΣΛΕΕ, όπως ερμηνεύθηκαν με την προαναφερθείσα απόφαση του Δικαστηρίου της Ευρωπαϊκής Ένωσης, την έννοια ότι αντιτίθενται στη δυνατότητα η απαίτηση για χρονική σύμπτωση της λήξεως της διάρκειας ισχύος των παραχωρηθεισών αδειών να δικαιολογεί κατά τρόπο επαρκή μικρότερη διάρκεια ισχύος των κατόπιν του διαγωνισμού παραχωρούμενων αδειών σε σχέση με τη διάρκεια ισχύος των στο παρελθόν παραχωρηθεισών αδειών;
            
         
               3)
            
            
               Έχουν τα άρθρα 49 επ. και 56 επ. ΣΛΕΕ, όπως ερμηνεύθηκαν με την προαναφερθείσα απόφαση του Δικαστηρίου της Ευρωπαϊκής Ένωσης, την έννοια ότι αντιτίθενται στην πρόβλεψη υποχρεώσεως για δωρεάν μεταβίβαση της χρήσεως ιδιόκτητων υλικών και άυλων αγαθών που αποτελούν το δίκτυο διαχειρίσεως της συλλογής στοιχημάτων σε περίπτωση παύσεως της δραστηριότητας αυτής λόγω λήξεως της διάρκειας ισχύος της άδειας παραχωρήσεως ή λόγω εκπτώσεως ή ανακλήσεως της εν λόγω άδειας;